Diari Oficial de la Generalitat Valenciana


Sumari del DOGV 5011, del 23-05-2005 (2005/5671)

ORDRE de 18 de maig de 2005, de la Conselleria d'Agricultura, Pesca i Alimentació, per la qual s'adeqüen els barems establits en l'Ordre de 14 de març de 2005, de la Conselleria d'Agricultura, Pesca i Alimentació, de desenvolupament del Decret 22/2005, de 4 de febrer, del Consell de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5011

Data del DOGV
:   23-05-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/5671


Data del document
:   18-05-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * agricultor
    * ajuda pública
    * desastre natural
    * ajuda a l'agricultura
    * catàstrofe agrícola
    * inclemència atmosfèrica

ORDRE de 18 de maig de 2005, de la Conselleria d'Agricultura, Pesca i Alimentació, per la qual s'adeqüen els barems establits en l'Ordre de 14 de març de 2005, de la Conselleria d'Agricultura, Pesca i Alimentació, de desenvolupament del Decret 22/2005, de 4 de febrer, del Consell de la Generalitat. [2005/A5671]
  
D'acord amb el Reial Decret Llei 1/2005, de 4 de febrer, i el Reial Decret Llei 6/2005, de 8 d'abril, pel qual s'adopten mesures urgents per a pal·liar els danys ocasionats, en el sector agrari, per les gelades en els mesos de gener, febrer i març de l'any 2005, s'han dictat l'Ordre APA/1109/2005, de 25 d'abril, per la qual es delimiten els àmbits territorials afectats per les gelades dels mesos de gener, febrer i març de l'any 2005, i s'estableixen criteris per a l'aplicació de les línies de préstecs de l'Institut de Crèdit Oficial i l'Ordre APA/1109/2005, de 25 d'abril, per la qual es dicten disposicions per al desenvolupament de l'esmentat Reial Decret Llei 1/2005.
  
Estes disposicions preveuen una gestió coordinada de les mesures amb les comunitats autònomes afectades mitjançant la seua intervenció en el procés de concessió de les ajudes, declarant-se la compatibilitat amb les que puguen establir les comunitats autònomes per estes finalitats, sempre que no supere el límit del dany patit.
  
L'Ordre APA/1109/2005, de 25 d'abril, disposa que els barems per a la determinació de l'import màxim dels préstecs de la línia ICO seran els que determinen les comunitats autònomes, si bé fixa uns límits màxims.
  
Una vegada coneguts els aspectes econòmics i superficials, objecte de cofinançament, fixats en l'esmentada Ordre APA/1109/2005, els quals resulten més beneficiosos per als titulars d'explotacions agràries ubicades a la Comunitat Valenciana, es considera adequat, a fi de facilitar la gestió de les ajudes i evitar possibles desigualtats, acceptar les limitacions i valors fixats en l'Ordre APA/1109/2005, de 25 d'abril.
  
En virtut d'això,
  
ORDENE
  
Apartat únic
  
Establir que per al càlcul dels préstecs bonificats, línia ICO, que tendeixen al manteniment dels cultius afectats, es tindran en compte els valors i límits establits en l'article 2 de l'Ordre APA/1109/2005, de 25 d'abril, per la qual es delimiten els àmbits territorials afectats per la gelades dels mesos de gener, febrer i març de l'any 2005, i s'estableixen criteris per a l'aplicació de les línies de préstecs de l'Institut de Crèdit Oficial, de conformitat amb el que preveu el Reial Decret Llei 1/2005, de 4 de febrer.
  
Contra el present acte, que esgota la via administrativa, es podrà interposar, amb caràcter potestatiu, recurs de reposició en el termini d'un mes, davant del conseller d'Agricultura, Pesca i Alimentació, o bé, directament, recurs contenciós administratiu en el termini de dos mesos, davant de la Sala Contenciosa Administrativa del Tribunal Superior de Justícia de la Comunitat Valenciana, ambdós terminis comptats a partir del dia següent al de la publicació en el Diari Oficial de la Generalitat Valenciana.
  
València, 18 de maig de 2005
  
El conseller d'Agricultura, Pesca i Alimentació,